The Barnyard Theatre

The Barnyard Theatre is ’n landwye franchise van teaters. Daar is tans teaters in Boksburg, Randburg, Pretoria, Durban, Johannesburg en Kaapstad.
Die eerste Barnyard-teater is in 1996 op Plettenbergbaai begin deur die argitek Louis Möller en sy aktrise-vrou, Sybel Coetzee, as ’n ruimte vir besoekende akteurs.The Encyclopaedia of South African Theatre, Film, Media and Performance URL besoek op 2 Maart 2013 Hulle het ’n skuur op hul plaas as teater ingerig, vandaar die naam. Hieruit het die idee ontstaan vir franchises dwarsoor die land. Elke teater het ’n kroeg en koffiekroeg en vermaak word aangebied terwyl die gaste eet. 
Die Barnyard Theatre Production Company het ’n groot verskeidenheid musikante en akteurs in hul diens en bied minstens agt verskillende vertonings gelyk aan.Barnyard URL besoek op 2 Maart 2013 Dit help ook plaaslike talent ontgin en oplei. 
Die oorspronklike teater is nog steeds in gebruik, alhoewel dit nie meer deel van die Barnyard Theatre vaandel bedryf word nie. Dit behoort tans aan musiek legende Mel Botes   

 Verwysings 

 Eksterne skakel 
Barnyard-teaters se amptelike webtuiste

Kategorie:Suid-Afrikaanse teaters